
Contract de Locaţiune : Închiriere – Cadru

Regulament privind determinarea cheltuielilor în sistem paușal a utilităților în Complexul Balnear Bai Cojocna SRL.
Prezentul Regulament stabilește modul de determinare în sistem paușal a contravalorii cheltuielilor cu utilitățile din incinta Complexul Balnear Bai Cojocna SRL.
Prevederile prezentului regulament se aplică de către Administratorul Bai Cojocna SRL, agenților economici care închiriază suprafețe în Baza de tratament în Complexul Balnear Bai Cojocna SRL.
Conform prezentului regulament, prin determinarea cheltuielilor în sistemul paușal se înțelege modul de stabilire a consumului de utilități, prin fixarea cu aproximație a sumei datorate, prin stabilirea consumului estimat in funcție de criteriul stabilit de Administratorul Bai Cojocna SRL
Utilitățile care vor fi refacturate chiriașilor în sistem paușal sunt:
· Cheltuielile cu energia electrică;
· Cheltuielile cu energia termica;
· Cheltuielile cu apa calda
· Cheltuielile cu apă și canalizarea;
· Cheltuielile cu salubritatea.
Consumurile de refacturat au la bază contracte de furnizare utilități, încheiate de către administratorul Bai Cojocna SRL, cu diferiți furnizori. În vederea stabilirii consumurilor lunare, în cazul utilităților contorizate, administratorul va asigura citirea contoarelor la data încheierii contractelor de închiriere, respectiv la fiecare sfârșit de lună. Pentru utilitățile necontorizate (salubritate, deratizare, curățenie), consumurile lunare sunt reprezentate de facturile lunare/trimestriale emise de furnizori.
Criteriul utilizat pentru stabilirea consumului estimat este ponderea suprafețelor închiriate  (fără luarea în considerare a suprafețelor comune și a teraselor).
În vederea stabilirii consumurilor estimate, Administratorul va efectua:
Stabilirea ponderii suprafețelor închiriate (fără spații comune și terase), pentru fiecare chiriaș în parte;
Consumurile lunare de utilități stabilite de Administratorul Bai Cojocna SRL conform prezentului Regulament, vor fi refacturate chiriașilor lunar, prin emiterea unei facturi fiscale, care va cuprinde inclusiv TVA. Lângă factură, administratorul va anexa o fișă de calcul, respectiv copiile xerox ale facturilor emise de furnizorii de utilități.
